กินกินยาคุมฉุกเฉินไปหลังจากนั้นประมาณหนึ่งอาทิตย์ประจำเดือนมาปกติ พอเดือนพอเดือนถัดไปถึงรอบประจำเดือนมาแต่ประจำเดือนยังไม่มาเลยมาจะหนึ่งอาทิตย์ จะมีโอกาสท้องไหมตอนนี้ ตอนนี้ประจำเดือนยังไม่มา ขอความรู้และคำตอบนะครับ
สวัสดีค่ะ หากหลังจากที่ทานยาคุมฉุกเฉินไป 1 สัปดาห์ ได้มีเลือดออกมา หากอยู่ในช่วงวันที่ที่ปกติประจำเดือนควรจะมา ก็ถือเป็นประจำเดือนได้ แต่หากไม่ได้อยู่ในช่วงวันที่ที่ปกติประจำเดือนควรจะมา เลือดดังกล่าวก็เกิดจากผลของยาคุมฉุกเฉิน ไม่ใช่ประจำเดือนค่ะ และหากเป็นเลือดจากผลของยา ประจำเดือนในรอบถัดไป ก็อาจมาช้ากว่าปกติได้ค่ะทั้งนี้ การที่มีเลือดออกมา ไม่ว่าจะเป็นประจำเดือนจริงๆ หรือเลือดที่เกิดจากผลของยา ก็แสดงว่าไม่น่ามีการตั้งครรภ์เกิดขึ้นค่ะ อย่างไรก็ตาม เพื่อให้แน่นอน ก็อาจลองตรวจหาการตั้งครรภ์ดู หากตรวจไม่พบ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ